Komisijos reglamentas (EB) Nr. 2581/98
1998 m. lapkričio 30 d.
iš dalies keičiantis Reglamentą (EB) Nr. 1372/95, nustatantį išsamias eksporto licencijų sistemos įgyvendinimo paukštienos sektoriuje taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. priimtą Tarybos reglamentą (EEB) Nr. 2777/75 dėl bendro paukštienos rinkos organizavimo [1] su paskutiniais pakeitimais, padarytais Komisijos reglamentu (EB) Nr. 2916/95 [2], ypač į jo 3 straipsnio 2 dalį ir 8 straipsnio 12 dalį,
kadangi Komisijos reglamente (EB) Nr. 1372/95 [3] su paskutiniais pakeitimais, padarytais Reglamentu (EB) Nr. 1009/98 [4], nustatytos išsamios eksporto licencijų sistemos diegimo paukštienos sektoriuje taisyklės;
kadangi paukštienos sektoriaus produktų, kuriems skiriamos eksporto subsidijos, ir jų paskirties vietų sąrašai neseniai buvo papildyti Reglamentu (EB) Nr. 2580/98 [5]; kadangi Reglamento (EB) Nr. 1372/95 I ir III priedai turi būti atitinkamai pakoreguoti;
kadangi šiame Reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1372/95 I ir III priedai keičiami šio reglamento priedais.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. lapkričio 30 d.